SAMAN hópurinn stendur fyrir átaki með þessari yfirskrift en rannsóknir hafa sýnt að samvera foreldra og barna er ein besta forvörnin . Gular , brosandi og bjartar sólir hafa verið prentaðar og hengdar upp um land allt , eða verða hengdar upp í sumar . Sólirnar minna okkur á mikilvægi þessara samverustunda og jákvæðs hugarfars . Fjöldi sveitarfélaga leggur verkefninu lið og þakkar SAMAN-hópurinn þeim fyrir velvilja og gott samstarf . Unglingar í sumarvinnu sveitarfélaga taka að sér að hengja sólirnar upp í sínu sveitarfélagi . SAMAN-hópurinn óskar öllum gleðilegs sumars og vonar að sólirnar skíni á sem flesta um allt land .